เซี่ยงไฮ้คอมโพสิตปิดบวก 6.72 จุด รับนายกฯจีนส่งสัญญาณผ่อนคลายกฎ
เซี่ยงไฮ้คอมโพสิตปิดบวก 6.72 จุด รับนายกฯจีนส่งสัญญาณผ่อนคลายกฎระเบียบ
15 พ.ค. 2560

ดัชนีเซี่ยงไฮ้คอมโพสิตตลาดหุ้นจีนปิดบวกในวันนี้ โดยดัชนีเซี่ยงไฮ้คอมโพสิตปิดบวก 6.72 จุด หรือ +0.22% แตะที่ 3,090.23 จุด หลังจากนายหลี่ เค่อเฉียง นายกรัฐมนตรีจีนได้ออกมาส่งสัญญาณด้านบวก โดยกล่าวว่า รัฐบาลจะสร้างสมดุลให้เกิดขึ้นระหว่างการสร้างเสถียรภาพด้านการเงิน การลดกฎระเบียบอย่างค่อยเป็นค่อยไป และการผลักดันเศรษฐกิจให้เติบโตอย่างต่อเนื่อง
การส่งสัญญาณด้านบวกของรัฐบาลจีนช่วยให้ตลาดคลายความวิตกกังวล และยังสามารถสกัดปัจจัยลบจากรายงานของสำนักงานสถิติแห่งชาติจีน (NBS) ซึ่งระบุว่า ผลผลิตภาคอุตสาหกรรมเดือนเม.ย. ขยายตัวที่ระดับ 6.5% เทียบรายปี ซึ่งชะลอตัวลง 1.1% จากระดับการขยายตัว 7.6% ในเดือนมี.ค.